Ritratt: Uffiċċju Josianne Cutajar, MEP .td_uid_2_60842c0ed56c1_rand.td-a-rec-img{text-align:left}.td_uid_2_60842c0ed56c1_rand.td-a-rec-img img{margin:0 auto 0 0} Fil-Kumitat għall-Iżvilupp Reġjonali ġie vvutat b'suċċess rapport li nnegozzjajt f'isem is-Soċjalisti u d-Demokratiċi. Dan ir-rapport jimbotta 'l quddiem l-Ugwaljanza billi jiffoka fuq l-Integrazzjoni tal-Ġeneru fil-Politika ta' Koeżjoni. Kisbiet ferm importanti u li ħdimt bis-sħiħ sabiex ikunu inklużi f'dan ir-rapport huma: Li jkun rabta bejn l-għoti tal-fondi ta' koezjoni u l-ġlieda kontra d-diskriminazzjoni fuq in-nisa u l-komunità LGBTIQ; Is-sejħa sabiex l-UE tirratifika l-Konvenzjoni ta' Istanbul biex nipprevjenu u niġġieldu l-vjolenza domestika fuq in-nisa; It-tisħiħ tal-użu tal-politika ta' koeżjoni sabiex jiżdied sehem il-mara fin-negozju u fl-użu tat-teknoloġija u karrieri fis-settur; Attenzjoni speċjali lin-nisa li jgħixu f'reġjuni li jbatu minn żvantaġġi naturali u permanenti, inkluż dawk ġejjin minn reġjuni remoti u gżejjer; L-importanza li jiġu kunsidrati i ndikaturi mhux ekonomiċi bħal benesseri suġġettiv tal-persuna, l-eliminazzjoni tal-vjolenza a bażi tal-ġeneru u l-bilanċ bejn il-ħajja u x-xogħol. F'dan ir-rapport ġie enfasizzat ukoll l-importanza li fondi ta' koeżjoni jgħinu lin-nisa vulnerabbli, inkluż dawk f'riskju ta' faqar, li għandhom diżabilità jew li qed isofru l-vjolenza. Propju ftit mumenti wara il-vot, irrimarkajt li dan is-suċċess mhuwiex biss għas-Soċjalisti, iżda wkoll għal kull mara u tfajla hemm barra li ħafna drabi ssib bosta sfidi sabiex timxi 'l quddiem f'ħajjitha u dan minħabba l-ambjent ta' madwarna u l-isterjotipi li jeżistu. Dan ir-rapport hu wieħed f'waqtu, hekk kif ġie fi sfond ta' pandemija li kompliet żiedet l-ugwaljanza bejn in-nisa u l-irġiel, inkluż fejn tidħol it-trobbija. In-negozjati fuq dan ir-rapport ma kienu xejn faċli, hekk kif uħud mill-punti progressivi sabu diversi ostakli, fosthom minn partiti politiċi oħra li opponewhom bil-kbir. Nirringrazzja lill-kollegi li wrew fiduċja fix-xogħol li wettaqt. Nisħaq kif baqa' ħafna aktar ħidma x'issir kemm fuq livell ta' Unjoni Ewropea kif ukoll fuq livell nazzjonali ta' Membri Stati u għalhekk se nkompli naħdem sabiex dan iseħħ. .td_uid_3_60842c0ed58b5_rand.td-a-rec-img{text-align:left}.td_uid_3_60842c0ed58b5_rand.td-a-rec-img img{margin:0 auto 0 0}